ΣΥΜΦΩΝΙΑ υπό μορφή ανταλλαγής επιστολών για την ενδιάμεση παράταση της συμφωνίας μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας σχετικά με την αλιεία στα ανοιχτά των ακτών της Μαυριτανίας για την περίοδο από την 1η έως τις 31 Ιουλίου 1990

Α. Επιστολή της Κοινότητας

Κύριε,

Έχω την τιμή να επιβεβαιώσω τη συμφωνία μας σχετικά με το ενδιάμεσο καθεστώς που αναφέρεται κατωτέρω, ώστε να εξασφαλιστεί η συνέχιση της αλιευτικής συμφωνίας μεταξύ της Ισλαμικής Δημοκρατίας της Μαυριτανίας και της Ευρωπαϊκής Οικονομικής Κοινότητας, εν αναμονή της ολοκλήρωσης των διαπραγματεύσεων σχετικά με μία νέα αλιευτική συμφωνία:

1. Το καθεστώς που ίσχυε κατά τα τρία τελευταία χρόνια ανανεώνεται από την 1η Ιουλίου 1990 έως τις 31 Ιουλίου 1990.

Η χρηματική αντιστάθμιση της Κοινότητας καθώς και η συμμετοχή της στη χρηματοδότηση ενός επιστημονικού προγράμματος της Μαυριτανίας στα πλαίσια του ενδιάμεσου καθεστώτος, θα αντιστοιχεί prorata temporis προς τα προβλεπόμενα στα άρθρα 2 και 4 του πρωτοκόλλου που ισχύει επί του παρόντος.

Ο ίδιος κανόνας εφαρμόζεται prorata temporis στο καθεστώς των υποτροφιών που προβλέπονται στο άρθρο 5 του πρωτοκόλλου.

2. Κατά την ενδιάμεση περίοδο, οι άδειες θα χορηγούνται εντός των ορίων που καθορίζονται στο άρθρο 1 του πρωτοκόλλου, το οποίο ισχύει επί του παρόντος, έναντι καταβολής τελών ή προκαταβολών που θα αντιστοιχούν prorata temporis σε αυτές που καθορίζονται στο επισυναπτόμενο στη συμφωνία παράρτημα υπό στοιχεία Β 1 και 2.

Θα σας ήμουν ευγνώμων εάν μου επιβεβαιώνατε τη λήψη της παρούσας επιστολής και εκφράζατε τη συμφωνίας σας για το περιεχόμενό της.

Με τιμή,

Εξ ονόματος

του Συμβουλίου των Ευρωπαϊκών Κοινοτήτων

Β. Επιστολή της Ισλαμικής Δημοκρατίας της Μαυριτανίας

Κύριε,

Έχω την τιμή να επιβεβαιώσω τη λήψη της σημερινής σας επιστολής που έχει ως εξής:

"Έχω την τιμή να επιβεβαιώσω τη συμφωνία μας σχετικά με το ενδιάμεσο καθεστώς που αναφέρεται κατωτέρω, ώστε να εξασφαλιστεί η συνέχιση της αλιευτικής συμφωνίας μεταξύ της Ισλαμικής Δημοκρατίας της Μαυριτανίας και της Ευρωπαϊκής Οικονομικής Κοινότητας, εν αναμονή της ολοκλήρωσης των διαπραγματεύσεων σχετικά με μία νέα αλιευτική συμφωνία:

1. Το καθεστώς που ίσχυε κατά τα τρία τελευταία χρόνια ανανεώνεται από την 1η Ιουλίου 1990 έως τις 31 Ιουλίου 1990.

Η χρηματική αντιστάθμιση της Κοινότητας καθώς και η συμμετοχή της στη χρηματοδότηση ενός επιστημονικού προγράμματος της Μαυριτανίας στα πλαίσια του ενδιάμεσου καθεστώτος, θα αντιστοιχεί prorata temporis προς τα προβλεπόμενα στα άρθρα 2 και 4 του πρωτοκόλλου που ισχύει επί του παρόντος.

Ο ίδιος κανόνας εφαρμόζεται prorata temporis στο καθεστώς των υποτροφιών που προβλέπονται στο άρθρο 5 του πρωτοκόλλου.

2. Κατά την ενδιάμεση περίοδο, οι άδειες θα χορηγούνται εντός των ορίων που καθορίζονται στο άρθρο 1 του πρωτοκόλλου, το οποίο ισχύει επί του παρόντος, έναντι καταβολής τελών ή προκαταβολών που θα αντιστοιχούν prorata temporis σε αυτές που καθορίζονται στο επισυναπτόμενο στη συμφωνία παράρτημα υπό στοιχεία Β 1 και 2.

Θα σας ήμουν ευγνώμων εάν μου επιβεβαιώνατε τη λήψη της παρούσας επιστολής και εκφράζατε τη συμφωνίας σας για το περιεχόμενό της."

Έχω την τιμή να σας επιβεβαιώσω ότι η Ισλαμική Δημοκρατία της Μαυριτανίας αποδέχεται το περιεχόμενο της επιστολής σας και ότι η επιστολή σας καθώς και η παρούσα επιστολή αποτελούν συμφωνία σύμφωνα με την πρότασή σας.

Με τιμή,

Για την

Ισλαμική Δημοκρατία της Μαυριτανίας